30/11/2016 | Administración LocalMunicipal
Camariñas
Anuncio de bases para a concesión de subvencións a asociacións e entidades deportivas do concello de Camariñas

ANUNCIO Por acordo da Xunta de Goberno Local adoptado na sesión celebrada o 18 de novembro de 2016 aprobáronse as bases para a concesións de subvencións a asociacións e entidades deportivas do Concello de Camariñas 2016. En cumprimento do disposto no artigo 17.2 da Lei 38/2003, do 17 de novembro, Xeral de Subvencións publícase o contido íntegro de tales bases: BASES PARA A CONCESIÓN DE SUBVENCIÓNS A ASOCIACIÓNS E ENTIDADES DEPORTIVAS DO CONCELLO DE CAMARIÑAS PRIMEIRA.–OBXECTO E PRINCIPIOS REGULADORES. É obxecto das presentes bases regular as normas polas cales se rexerá a concesión en concorrencia competitiva de subvencións a asociacións e entidades deportivas deste Concello para sufragar parte dos gastos que lles ocasione a promoción de actividades deportivas de interese municipal, especialmente no ámbito das categorías inferiores das diferentes especialidades deportivas, en consonancia co disposto nas bases de execución do orzamento que no seu título V regula entre os obxectivos xerais das subvencións deportivas “potenciar o deporte de calidade e impulsar formas de ocio alternativo, estando enfocadas a longo prazo á creación de canteiras de deportistas” Os principios ós que se suxeitarán os procedementos de outorgamento de subvencións son os seguintes: publicidade, transparencia, concorrencia, obxectividade, igualdade e non discriminación, eficacia, eficiencia, voluntariedade e non vinculación para futuras subvencións. SEGUNDA.–IMPORTE DA SUBVENCIÓN. A contía global das subvencións ascende a 12.000 € con cargo ao crédito da aplicación 341.48000 do orzamento municipal do 2016 non podendo superar esta contía global. Este importe será repartido entre os solicitantes segundo os criterios e limitacións que se establecen na base quinta, sen que a concesión implique para o beneficiario dereito algún para anos posteriores. TERCEIRA.–BENEFICIARIOS. Poderán solicitar as axudas reguladas pola presente convocatoria as asociacións e/ou entidades deportivas validamente constituídas nas que concorran as seguintes condicións: a) Carecer de fins de lucro. b) Ter domicilio social no Concello de Camariñas e desenvolver as súas actividades no termo municipal. c) Estar debidamente inscritas no Rexistro de Asociacións do Concello de Camariñas. d) Non estar incursas en ningunha causa de incompatibilidade ou prohibición das mencionadas no artigo 13 da Lei 38/2003. e) Non ter pendente de xustificar ningunha subvención concedida polo Concello de Camariñas f) Encontrarse ao corrente das obrigas tributarias coa Axencia tributaria e coa Seguridade Social e co Concello de Cabana de Bergantiños. CUARTA.–PROCEDEMENTO DE CONCESIÓN.1.º.–O procedemento de concesión das subvencións iniciarase coa previa solicitude da asociación interesada en formulario que se lle facilitará pola administración municipal (anexo I), acompañada da documentación complementaria que se sinala no apartado 3.º desta base e que se presentará no Rexistro da Corporación.2.º.–O prazo para a presentación de solicitudes será de 3 días hábiles a contar dende o día seguinte á publicación das bases no Boletín Oficial da Provincia. A partires desta data non serán admitidas a trámite máis solicitudes.3.º.– DOCUMENTACIÓN A PRESENTAR POLAS ASOCIACIÓNS SOLICITANTES. Xunto coa solicitude, os interesados deberán presentar a seguinte documentación: A.–Documentación que acredita a condición de beneficiario e xustificativa dos requisitos de carácter xeral.1.–Estatutos, Fotocopia compulsada do CIF do Club, fotocopia compulsada do documento acreditativo que indique a persoa que representa ao Club e DNI compulsado da persoa ostenta dita representación.2.–Indicación do número de inscrición no Rexistro Municipal de Asociacións (incluído na solicitude). 3.–Declaración responsable de non estar incursas en ningunha causa de incompatibilidade ou prohibición das mencionadas no artigo 13 da Lei 38/2003, non ter pendente de xustificar ningunha subvención concedida polo Concello de Camariñas e atoparse ao corrente dos pagos coa tesourería municipal (incluída na solicitude). 4.–Certificacións de estar ao corrente e sen débedas coa Axencia tributaria (AEAT e Facenda da Xunta) e coa Seguridade Social.5.–Memoria económica, asinada polo presidente, onde se detallen os gastos e ingresos anuais da tempada anterior clasificados por actividades. B.–Documentación xustificativa para avaliar e ponderar a contía da subvención.  Certificación da federación ou asociación correspondente onde conste o número de equipos federados ou asociados inscritos na tempada xa iniciada, discriminando equipos de categorías base ou sénior ou absolutos.  Certificación federativa na que conste a categoría na que militan os equipos sénior e cantas divisións están por enriba da derradeira na actual tempada.  Certificación federativa dos calendarios oficiais de cada un dos equipos cos que participa cada club nas competicións organizadas pola Federación Galega pertinente na tempada en vigor.  Certificación federativa do ámbito de participación territorial de cada un dos equipos dos clubs. Indicando que sexan de ámbito local, provincial, autonómico, estatal ou internacional na tempada 2016/2017.  Certificación acreditativa do número de licenzas federativas de deportistas por categorías na tempada xa en curso. QUINTA.–CRITERIOS DE OUTORGAMENTO E CONCESIÓN DAS SUBVENCIÓNS. Órgano instrutor. –Rematado o prazo de presentación de solicitudes, procederase polo Monica Mihaela Vinaches Matsumoto do Concello de Camariñas, a comprobar as solicitudes informando sobre a integridade documental das mesmas e efectuando unha comparación aos efectos de establecer unha prelación entre as mesmas, de acordo cos criterios de valoración fixados nestas bases. Comisión cualificadora. –Procederá á vista do informe do responsable de deportes, á elaboración da proposta de concesión de subvencións, segundo os criterios previstos nas presentes bases. A proposta deberá conter a relación de solicitantes para os que se propón a subvención, a súa contía e os criterios de valoración que den lugar á proposta. Estará composta polos seguintes membros: – Presidente: alcalde, D. Manuel Valeriano Alonso de León. – Vogal: concelleiro, D. Sergio Caamaño Fernández. – Vogal: concelleiro, D. José Manuel Canosa Campaña. Actuará como secretario o da corporación ou funcionario en quen delegue. A comisión de valoración poderá recabar a axuda que estime oportuna dos servicios municipais para a valoración das peticións de subvencións. Posteriormente, o expediente e a proposta de resolución, pasará á Intervención Municipal para que realice a fiscalización da mesma. Órgano concedente. –Á vista dos informes e da proposta de resolución, a Xunta de Goberno acordará o reparto definitivo das subvencións. No caso de que fose necesario axilizar o procedemento, poderá avocar a competencia delegada na XGL. O acordo de resolución de concesión será notificado aos interesados no prazo de tres días hábiles dende a resolución. CRITERIOS PARA A CONCESIÓN DAS SUBVENCIÓNS: A comisión avaliadora, en base á documentación aportada polas asociacións, propoñerá o reparto das subvencións segundo os seguintes criterios: 1. Por participar en competicións en formato liga: 1 punto/club.2. Por participar en competicións de carácter federado: 1 punto/club.3. Por equipo de categoría sénior que participe en competicións federadas en división/s por enriba da derradeira do seu deporte: 0,75 ptos por división.4. Por ter categorías base que participen en competicións federadas: 2,5 puntos/club.5. Por cada equipo de categoría base de competición federada: 0,5 puntos/por equipo base.6. Clubes de dous ou máis equipos federados participando en competicións de ámbito provincial: 1 pto/equipo.7. Clubes de dous ou máis equipos federados participando en competicións de ámbito autonómico: 2 ptos/equipo.8. Por número de licenzas de xogadores:  Entre 40 e 45 licenzas: 2 ptos.  Entre 46 e 50 licenzas: 4 ptos.  Entre 51 e 65 licenzas: 6 ptos.  Entre 66 e 70 licenzas: 8 ptos.  Entre 71 e 75 licenzas: 10 ptos.  De 76 ou máis licenzas: 12 ptos. A contía máxima de subvencións a percibir polos beneficiarios non poderá ser superior a 200 € por punto obtido. SEXTA.–GASTOS SUBVENCIONABLES. Serán gastos subvencionables aqueles que deriven do funcionamento ordinario das asociacións tales como equipacións, fichas ou licenzas federativas, pago de dereitos de participación nas competicións, arbitraxes, seguros médicos, transporte dos equipos, seguros de RC, seguros de accidentes, persoal técnico, botiquín e material para o mesmo, material deportivo funxible e ou inventariable. Nota: non se financiarán os gastos en bebidas alcohólicas así como tabaco ou outros produtos considerados lesivos para a saúde. Os beneficiarios deberán xustificar como mínimo gastos por importe da subvención concedida polo que a subvención representa unha porcentaxe do 100% do o gasto xustificado. SÉTIMA.–COMPATIBILIDADE CON OUTRAS AXUDAS E MODIFICACIÓN DA CONCESIÓN. A subvención do concello é compatible con outras axudas, públicas ou privadas, que a asociación obteña para a mesma finalidade, sempre que o seu importe, xuntamente co importe da axuda concedida polo concello non supere en ningún caso o importe total do gasto efectivamente xustificado. Toda alteración das condicións recollidas nestas bases, e en todo caso a obtención concurrente de outras subvencións, deberá ser comunicada con carácter inmediato ao concello podendo supor a modificación do acordo de concesión. OITAVA.–-XUSTIFICACIÓN DAS CANTIDADES SUBVENCIONADAS. A. –O importe da subvención deberá xustificarse no prazo de tres días hábiles dende que o día en que foran notificados. Por razóns que se deberán motivar, a Xunta de Goberno poderá acordar outro prazo diferente para a entrega das xustificacións. B. –A xustificación dos gastos realizarase mediante os seguintes documentos que deben corresponder o ano natural do que se trata: 1.º.– Facturas oficiais e que cumpran os requisitos legais expedidas ao nome da asociación onde conste a obra, subministro ou servizo prestado polo provedor do exercicio 2016 (entre o 1 de xaneiro e o 31 de decembro do 2016). As facturas de importe superior a 2.500,00 € deberán ir acompañadas dos xustificantes que acrediten o pagamento, non admitíndose os pagos en efectivo cando as operacións superen esta cantidade (artigo 7 da Lei 7/2012, do 29 de outubro). 2.º.– Retribucións a persoal técnico. Acreditaranse mediante nóminas; só se admitirá o recibín cando reflicta a correspondente retención do IRPF. En calquera caso deberán acompañarse do xustificante de ingreso do IRPF na Axencia Tributaria.3.º.– Certificación das federacións ou mutualidades onde consten as cotas que lle foron abonadas (licenzas, arbitraxes, dereitos de participación….). Non se admitirán xustificantes que non teñan relación directa con gastos derivados das actividades que se subvencionan nin cos criterios polos cales se avaliaron os seus importes nin que a súa data sexa de exercicio diferente ao da concesión. C. –Xunto cos anteriores documentos deberá presentarse unha declaración xurada do Presidente da Asociación onde conste que o total da subvención outorgada polo Concello sumada ás das outras administracións públicas non superou o importe total dos gastos.(Anexo III). En caso de que fose superior diminuirase a achega municipal ata igualar a suma aos gastos totais. D. –Os xustificantes deberán sumar, polo menos, a totalidade da subvención recibida no ano. A falta de xustificación dentro do prazo establecido dará lugar á baixa da subvención se esta non fose pagada e o reintegro, si se dera o caso, das cantidades adiantadas. E. –Xustificaranse as facturas conforme o modelo, anexo II. NOVENA.–OBRIGAS DO BENEFICIARIO. As entidades beneficiarias das subvencións deberán cumprir o establecido nestas bases e na normativa de aplicación. Deberán, así mesmo: – Cumprir coa normativa de uso de instalacións deportivas. – Levar o nome do Concello de Camariñas impreso nas camisetas de xogo en zona visible. – Participar no desenvolvemento de eventos deportivos puntuais promovidos polo Concello. – Presentación dos libros de contas, socios e actas en caso de que sexan solicitados polo Concello. DÉCIMA.–PERDA DO DEREITO AO PAGAMENTO DA SUBVENCIÓN E OBRIGA DE REINTEGRO. As entidades deberán reintegrar total ou parcialmente as cantidades percibidas, nos seguintes supostos: – Incumprimento total ou parcial da obriga de xustificación. – Incumprimento das obrigas establecidas con motivo da concesión da subvención. – Calquera outra prevista na normativa de aplicación. Se unha vez requirido o reintegro das cantidades indebidamente percibidas pola asociación, este non se produce dentro dos prazos establecidos, procederase pola vía executiva cos recargos de constrinximento que correspondan. DÉCIMO PRIMEIRA.–CONTROL FINANCIEIRO. Consonte ao disposto na Lei Xeral de Subvencións, a entidade poderá ser escollida pola Intervención Municipal para a realización de un control financieiro sobre a subvención pagada, co fin de acreditar a efectiva aplicación dos fondos á finalidade para a que foron concedidos, o correcto funcionamento da actividade e o cumprimento de todas as obrigas formais e materiais que veñen impostas por estas bases. DISPOSICIÓN FINAL Para o non establecido nas presentes bases, será de aplicación a Lei 38/2003, do 17 de novembro, Xeral de Subvencións, a Lei 9/2007, do 13 de xuño, de Subvencións de Galicia, os Regulamentos que as desenvolven e demais Lexislación concordante e de pertinente aplicación.” BASES PARA A CONCESIÓN DE SUBVENCIÓNS MUNICIPAIS A ASOCIACIÓNS NO CONCELLO DE CAMARIÑAS FOLLA DE SOLICITUDE ANEXO I AO SR. ALCALDE DO CONCELLO DE CAMARIÑAS XUSTIFICACIÓN DE GASTO REALIZADO PARA O COBRO DE SUBVENCIÓNS DO CONCELLO DE CAMARIÑAS ANEXO II Xustificantes que se achegan: Requisitos das facturas: 1.–Número de factura 2.–Datos referidos ao expedidor e destinatario da factura: Nome, apelidos ou denominación social da entidade. N. I. F. / C. I. F. Enderezo, Poboación, Código Postal, Concello 3.–Concepto e precio total con I. V. E., que estará detallado, incluído ou exento.4.–Lugar e data da emisión da factura. AO SR. ALCALDE DO CONCELLO DE CAMARIÑAS ANEXO III DECLARACIÓN DE AXUDAS ECONÓMICAS SOLICITADAS A OUTRAS ADMINISTRACIÓNS OU ENTIDADES PRIVADAS. D. ______________________________, co DNI n.º_________________, como representante da entidade ______________, co DNI/CIF ___________, e con enderezo na rúa/lugar _____________________________________________. DECLARA:  Que nas datas que a continuación se relacionan, a entidade que representa presentou solicitude/s lle foron concedida/s, si é o caso, as axudas seguintes para a mesma finalidade.  Que a entidade que representa non solicitou nin lle foi concedida ningunha axuda para a mesma finalidade das restantes administracións públicas competentes. Camariñas, _____ de _____________ de 2016. Asdo. AO SR. ALCALDE DO CONCELLO DE CAMARIÑAS Camariñas, a 21 de novembro de 2016. O alcalde Asdo.: Manuel V. Alonso de León